钦定古今图书集成/明伦汇编/人事典/第012卷 > 兼明书 > 《病眼作》于慎行
## 钦定古今图书集成/明伦汇编/人事典/第012卷 > 兼明书 > 《病眼作》于慎行

君不见昔日方相氏，黄金为四目。精光倏昱夺长庚，
导者趋风观者肃。一朝竣事归有司，委弃尘埃同朽
木。我生两眼粗能视，要探天根窥地轴。论价未止连
城璧，传声共推天下独。宁知用誉贵含章，鬼物由来
阚高屋。三彭上详《三卢》闻，乘时作衅何其速。吴回炽
炭煎赤汗，灌注清扬发炎燠。赫如巨鳟出渊沦，䌹若
“锦衣蒙绮縠。泪渍红桃浥露开，眵昏丹雀披烟宿。鹧
鸪呼雨荔支垂，布谷啼山蓬蔂熟。雪深太白眯碧鸡，
雾苦瑶台落黄鹄。自分衰年已无几，膂力卒单筋脉
缩。春荣秋悴两茫茫，柳绿花红非所逐。天公若复可
怜生，乞与寸光分粟菽。无劳指点某在斯，不用南阳
潭上菊。”